- На мой погляд, яшчэ ў нашай гісторыі не было такога перыяду, каб адначасова склалася столькі негатыўных момантаў, - пачаў размову з журналістамі кіраўнік Беларусбанка. - Але цяжкасці мінулага года нас толькі стымулявалі на аптымізацыю працы. Доля нашага банка ў прыросце крэдытаў у банкаўскай сістэме за 2011 год склала амаль 50% (пры ўмове, што ў краіне 31 банк). Гэта гаворыць аб месцы банка ў эканоміцы Беларусі. На сёння мы выдалі на крэдытаванне фізічных асоб 22 трыльёны рублёў. Праграма мінулага года банкам выканана на 100%. З пачатку рэалізацыі дзяржпраграмы па крэдытаванні будаўніцтва жылля з дапамогай крэдытаў банка было пабудавана амаль 326 тысяч кватэр, ці амаль 23 мільёны квадратных метраў жылля. Сёлета на гэтыя мэты з удзелам ільготных і асабістых рэсурсаў будзе накіравана амаль 6 трыльёнаў 400 мільярдаў рублёў.